Ilie Năstase

Ilie Năstase ()  un jucător profesionist de tenis de câmp retras din activitate. A fost unul dintre cei mai importanți jucători de tenis ai anilor 1970, fiind numărul unu mondial de două ori, în 1972 și 1973. Din cele 83 de titluri câștigate, numai 58 au fost înregistrate de Asociația Jucătorilor de Tenis Profesioniști (ATP).
 
Printre cele 58 de titluri la simplu pe care Ilie Năstase le-a câștigat de-a lungul carierei sale, se numără și US Open în 1972, respectiv Roland Garros în 1973. La dublu a câștigat turneele de la Wimbledon în 1973, Roland Garros în 1970 și US Open în 1975. A câștigat, de asemenea, de patru ori Turneul Campionilor în anii 1971, 1972, 1973 și 1975. Pentru echipa de Cupa Davis a României a jucat timp de 18 ani un număr de 146 de meciuri de simplu și dublu, câștigând 109. Alături de Ion Țiriac a fost finalist al Cupei Davis de trei ori, în 1969, 1971 și 1972.

A fost pe locul doi în competiția la simplu de la Wimbledon de două ori, în 1972, jucând finala împotriva lui Stan Smith și, în 1976, împotriva lui Björn Borg. Năstase era cunoscut pentru glumele sale din arenă, dar și pentru reputația de a folosi tactici agresive, multe dintre acestea pline de succes, drept care a primit porecla de Nasty („Răutăciosul”) după câteva incidente.

A scris câteva romane în franceză în anii 1980, apoi a intrat în politică în anii 1990, candidând în 1996 la postul de primar al Bucureștiului. În anul 1994, a fost căpitan nejucător al echipei României de Cupă Davis.

În 2005, "TENNIS Magazine" l-a plasat pe locul 28 în lista celor „40 cei mai mari jucători de tenis din ultimii 40 de ani”. A fost desemnat de patru ori „Cel mai bun sportiv român al anului” (în 1969, 1972, 1973 și 1974). La 12 februarie 2008, după aproape 11 ani la șefia Federației Române de Tenis, a demisionat din funcția de președinte al Federației, declarându-se „învins de justiția și de presa din România”.

Printr-un decret prezidențial din 1 decembrie 2008, Ilie Năstase a fost înaintat în gradul de general-maior (cu 2 stele) în retragere în Ministerul Apărării .

Finale Grand Slam simplu

Câștigător (2)

Finalist (3)

Finale Grand Slam dublu masculin/mixt lipsa

Câștigător (3)

Finale Turneul Campionilor

Câștigător (4)

Viața personală
Ilie Năstase a fost căsătorit de cinci ori: prima oară în 1972, la vârsta de 26 de ani, cu Dominique Grazia, un top model belgian, cu care are o fiică, Nathalie. Au divorțat zece ani mai târziu. În 1984, s-a căsătorit cu actrița americană Alexandra King, cu care a adoptat doi copii, Nicholas și Charlotte. A treia soție a fost românca Amalia Teodorescu, cu care s-a căsătorit în 2004. Au două fiice, Alessia și Emma Alexandra. După ce au divorțat în 2010, Năstase a început o relație tumultuoasă cu vedeta mondenă Brigitte Sfăt, care i-a devenit a patra soție în 2013. Cei doi au divorțat în 2018. În 2019, Năstase s-a însurat cu actuala sa soție, Ioana Simion.

Viața politică 
În anul 1996 Ilie Năstase a candidat la Primăria Capitalei din partea PDSR, dar a pierdut alegerile în fața lui Victor Ciorbea.
Fostul tenismen a mai participat la alegerile parlamentare din 2012 din parte Alianței Electorale PSD-UNPR-PC, obținând un mandat de senator care s-a încheiat în 2016.

Distincții 
 În anul 1971 a fost decorat cu Ordinul Muncii cl. I.
 La 19 iulie 2016 președintele României, Klaus Iohannis, l-a decorat pe Ilie Năstase cu Ordinul Național „Steaua României” în grad de Comandor.

Note

Legături externe 

  Tennis Hall of Fame: Ilie Nastase
  Official ATP profile
 SCANDALURILE LUI ILIE NĂSTASE: A avut 2.500 de femei, a fost acuzat de rasism și a făcut circ pe șosele, 10 iunie 2011, Emilia Sava, Adevărul
 Ilie Năstase, învins de „General”, 7 iunie 2004, Dana Ciobanu, Jurnalul Național
 Ilie & Nadia – adevăratul brand de România, 16 martie 2011, Calin Hentea, Ziarul de Duminică
 Mandru ca sunt roman: Ilie Nastase, frumosul nebun care a cucerit tenisul, 7 noiembrie 2012, Marius Doroftei, Ziare.com

Interviuri
 Ilie Năstase, seducătorul de la Hanovra, 11 februarie 2006, Evenimentul zilei
 INTERVIU Copilăria lui Ilie Năstase, distrusă de marele jaf de la BNR, din 1959, 7 septembrie 2013, Matei Udrea, Cristian Delcea, Adevărul
 Interviu luat Ioanei Simion și lui Ilie Năstase - la data de 15 iunie 2020
 ILIE NĂSTASE, omul cu racheta | Interviu de Mihai Căsălean - 28 iunie 2022

Nașteri în 1946
Nașteri pe 19 iulie
Bucureșteni
Campioni la Roland Garros
Campioni la U.S. Open
Comandor al Ordinului Steaua României
Decorați cu Ordinul Muncii
Generali români în viață
Jucători de tenis Numărul Unu Mondial
Jucători de tenis români
Sportivi români în viață
Politicieni români în viață
Senatori români 2012-2016